C 132/98
RO
Jurnalul Oficial al Uniunii Europene
14.4.2023
Joi, 6 oktombrie 2022
19. își exprimă aprecierea pentru cetățenii ruși care condamnă războiul; condamnă arestarea de către autoritățile ruse a mii de protestatari pașnici și solicită eliberarea imediată a acestora; 20.
invită Comisia, SEAE și statele membre să înceapă să reflecteze asupra modalităților de a colabora cu Rusia în viitor și a modului în care aceasta poate fi sprijinită printr-o tranziție reușită de la un regim autoritar la o țară democratică care renunță la politici revizioniste și imperialiste; consideră că un prim pas ar fi ca instituțiile UE să colaboreze cu liderii democratici ruși și cu societatea civilă din Rusia și să își mobilizeze sprijinul pentru agenda lor pentru o Rusie democratică; sprijină crearea unui centru pentru democrație pentru Rusia, găzduit de Parlamentul European; 21. reamintește că exploziile subacvatice de la conductele Nord Stream au avut loc simultan cu inaugurarea noii conducte din Marea Baltică, care leagă Norvegia de Polonia, traversând Danemarca; consideră că exploziile subacvatice de la conductele Nord Stream nu reprezintă o coincidență și că există tot mai multe speculații că acestea ar fi fost rezultatul unui act coordonat și deliberat din partea unui actor statal; consideră că exploziile de la conductele Nord Stream demonstrează cât de periculoasă a fost politica creșterii dependenței de combustibilii fosili ruși și că utilizarea energiei ca pe o armă s-a ridicat la un nou nivel; invită statele membre să intensifice și să trateze cu prioritate protecția infrastructurii europene critice, inclusiv a conductelor și cablurilor offshore, să își sporească reziliența la atacurile externe și să sprijine în continuare reziliența partenerilor UE din Europa de Est și din Balcanii de Vest; invită statele membre să efectueze o anchetă cu privire la sabotarea conductelor de gaz Nord Stream; consideră că exploziile subacvatice deliberate constituie un atac ecologic asupra UE; 22.
solicită UE și statelor sale membre să colaboreze cu organismele internaționale pentru a strânge probe și pentru a sprijini anchetarea de către Curtea Penală Internațională a crimelor de război comise pe teritoriul Ucrainei începând cu 20 februarie 2014; 23.
solicită înființarea unui tribunal internațional ad-hoc pentru crima de agresiune împotriva Ucrainei, în cadrul căruia să fie urmăriți penal Putin și toți funcționarii civili și militari și aliații lor din Rusia responsabili de conceperea, lansarea și desfășurarea războiului din Ucraina; 24. condamnă strategia pe mai multe niveluri a Rusiei de a introduce, a amplifica și a răspândi discursuri false și distorsionate și ideologia neo-imperialistă Russkiy Mir („lumea rusă”) în întreaga lume; invită UE și statele sale membre să sancționeze entitățile, persoanele fizice și alți reprezentanți ruși care răspândesc dezinformarea rusă și să ia măsuri suplimentare pentru a combate utilizarea ca armă a informațiilor de către Rusia; 25. încredințează Președintei sarcina de a transmite prezenta rezoluție Consiliului, Comisiei, Vicepreședintelui Comisiei/Înaltului Reprezentant al Uniunii pentru afaceri externe și politica de securitate, guvernelor și parlamentelor statelor membre, Consiliului Europei, Organizației pentru Securitate și Cooperare în Europa, Oficiului Înaltului Comisar al Națiunilor Unite pentru Drepturile Omului, Oficiului Înaltului Comisar al Națiunilor Unite pentru Refugiați, Organizației Internaționale pentru Migrație, Comitetului Internațional al Crucii Roșii, Curții Penale Internaționale, Președintelui, Guvernului și Parlamentului Ucrainei, Președintelui, Guvernului și Parlamentului Federației Ruse și autorităților belaruse.